Is jy die skopkoning óf -koningin?Joel Stransky het die wen-skepskop in die 1995 Wêreldbeker deur die pale gejaag. Foto: Facebook. Het jy al daarvan gedroom om die Britse en Ierse Leeus soos Morné Steyn te sink; of dalk nes Joel Stransky of Jonny Wilkinson die Wêreldbeker vir jou land te wen? Miskien wil jy net die meisie in jou klas beïndruk (sodat sy jou huiswerk begin doen) – jou skopvoet is immers die rede waarom jou skool met die Virseker-trofee in hul vertoonkas spog! Nou ja, dan is die Skopkoning-skopkompetisie net vir jou. Dié kompetisie word deur Beeswinkel in samewerking met Rocketfoot Kicking Academy en Harlequins Jeugrugbyklub aangebied. Die aksie begin op 1 Junie om 09:00 by Harlequins Rugbyklub in Pretoria. Lekker kontantpryse is op die spel en net met ’n doelskop, skepskop of strafskop later, kan jy as die Skopkoning (óf -koningin – die kompetisie is ook vir meisies) bekend staan! Die ouderdomsgroepe en pryse is: Daarbenewens is daar ook in ’n ander uitdaging op die dag, die geleentheid om die titel vir die langste suksesvolle skop in elke ouderdomsgroep in te palm. Die wenners van hierdie titel ontvang elkeen ’n trofee.